Жазғы демалыс маусымы — балалар үшін ерекше қуанышты сәт. Балалардың демалысын тиімді өткізу және оларды лагерьмен қамту жыл сайын дәстүрге айналған шара. Осыған орай, Зеренді ауданы Пухальск негізгі білім беретін мектебі жанындағы «Күлімдеу» жазғы демалыс лагеріде биылғы жазғы маусымдағы кезекті жұмысын жалғастырып жатыр.

Лагерь өзінің алдына міндеттер мен мақсаттарын белгілеп, бағдарлама негізінде жұмыс жоспарлары жасалынды.Лагерьдің жұмыс уақыты 9:00-ден 15:00-ге дейін .

Оқушылардың демалысын қызықты өткізу мақсатында әр күн ерекше, қызықты тақырыптарға байланысты іс - шаралар жан-жақты ұйымдастырылды. Балалар өз қолдарымен «Улыбка» атты бұрышын жасады, өз ұрандарын құрастырды, балаларға арналған әртүрлі көңілді әндер жаттады.

Жазда балалар таза ауада көп серуендейді. Осыған орай «Көше ережесін білесің бе?» атты тәрбие сағаты ойын-сайыс түрінде өткізілді. Онда балалар жолда жүру ережесін қайталап, топтық сайысқа түсті. Тақырыпқа байланысты жұмбақтар, мақал-мәтелдер сайыстары өткізілді.

«Күлімдеу» лагері балалардың жазғы мезгілінде уақыттарын тиімді пайдалану, балалармен әртүрлі бағыттағы мәдени- көпшілік іс- шараларды ұйымдастыру мақсатында 27 маусым күні лагерь аймағынан тыс орманға серуен ұйымдастырылды. Таза ауада түрлі қызықты ойындар балалардың қызығушылықтарын арттыра түсті.

**Пухальск негізгі мектеп жанындағы жазғы сауықтыру алаңының тәрбиешісі Нурпеисова С.С.**